**ELŐTERJESZTÉS**

Tiszavasvári Város Önkormányzata Képviselő-testületének

**2019. augusztus 29-én** tartandó **rendkívüli** ülésére

Az előterjesztés tárgya: **Gyári teniszpálya használati szabályzata módosításáról**

Melléklet: 1 db (Városi Kincstár vezetőjének levele - előterjesztéshez)

A előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/1869-55/2019.

Az ülésre meghívni javasolt szervek, személyek:

|  |  |  |
| --- | --- | --- |
| Huri-Szabó Szilvia | Városi Kincstár igazgatója | [huri.szaboszilvia@varosikincstar.t-online.hu](mailto:huri.szaboszilvia@varosikincstar.t-online.hu) |
| Dancs Miklós | Városi Kincstár sportkoordinátor | [sportcsarnok@varosikincstar.t-online.hu](mailto:sportcsarnok@varosikincstar.t-online.hu) |

Tiszavasvári, 2019. augusztus 21.

**Krasznainé dr. Csikós Magdolna**

témafelelős

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Gyári teniszpálya használati szabályzata módosításáról**

**Tisztelt Képviselő-testület!**

A Városi Kincstár üzemeltetésében van a Teniszpálya és streetball pálya 4440 Tiszavasvári, HRSZ:2287/12 (Gyári lakótelepen). Ezen terület használati szabályzatát a képviselő-testület a 114/2019. (III.28.) Kt. sz. határozattal fogadta el.

A Tiszavasvári Sportegyesület használta a korábbi években a területet, annak tényleges kezelésre átadása 2019 tavaszán történt meg a Városi Kincstár részére.

A Tenisz Szakosztály azonban a korábban kialakított beruházások átadásáért cserébe heti 10 óra teniszpálya, és évi 5 alkalom pihenőhely használatot kérelmez. A Városi Kincstár igazgatója ezzel kapcsolatos kérelmét az előterjesztéshez mellékelem.

Ezen ingyenes használat biztosítását javaslom a területre vonatkozó használati szabályzatban rögzíteni 3 éves időintervallumra vonatkozóan.


***Javasolom ennek megfelelően a határozat-tervezet 1. sz. melléklete szerinti tartalommal a területre vonatkozó használati szabályzat elfogadását.***

***A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet és melléklete elfogadására.***

Tiszavasvári, 2019. augusztus 21.

**Szőke Zoltán**

**polgármester**

****

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**……/2019. (VIII. …...) Kt. számú**

**határozata**

**Gyári teniszpálya használati szabályzata módosításáról**

Tiszavasvári Város Önkormányzata Képviselő-testülete a „**Gyári teniszpálya használati szabályzata módosításáról”** szóló előterjesztéssel kapcsolatban az alábbi döntést hozza:

1. Jóváhagyja a jelen határozat 1 sz. mellékletét képező Gyári teniszpálya használati szabályzatát, az abban foglalt tartalommal.
2. Az új használati szabályzat hatályba lépésével egyidejűleg hatályon kívül helyezi a korábbi, érvényben lévő a területre vonatkozó 114/2019. (III.28.) Kt. sz. határozat 1. sz. mellékletével elfogadott használati szabályzatot.
3. Felkéri a polgármestert, hogy a döntésről tájékoztassa a Városi Kincstár vezetőjét.
4. Felkéri a Városi Kincstár vezetőjét, hogy az új használati szabályzatot az adott sportlétesítményekben jól látható helyen függessze ki a látogatók tájékoztatása céljából.

**Határidő:** azonnal **Felelős:** Szőke Zoltán

polgármester

1. melléklet **„Gyári teniszpálya használati szabályzata módosításáról”** szóló…./2019.(VIII. …...) Kt. számú határozathoz

**használati szabályzat**

**a Tiszavasvári 2287/12 hrsz. alatt (gyári lakótelepen) kialakított streetball és teniszpálya, valamint a hozzájuk kapcsolódó pihenőhely használatára**

**Streetball (szabadtéri kosárlabda) pálya**

**használati szabályzata**

**Használati szabályok:**

* A pályát kizárólag előzetes bejelentkezés alapján lehet igénybe venni.
* A pálya kizárólag sport célra használható.
* A pálya csak az arra alkalmas sportcipőben és megfelelő ruházatban, rendeltetésének megfelelően használható. Utcai cipő használata tilos!
* A pálya felületét óvni kell a durva behatásoktól.
* Szigorúan tilos a palánkokra felmászni.
* Szigorúan tilos a gyűrűre felkapaszkodni, azon lógni.
* Tilos a pályára kerékpárral, motorral és gépjárművel rámenni.
* A pálya területén és a pálya 5 méteres körzetében dohányozni, gyufát és cigarettát eldobni TILOS!
* Tilos a pálya területén enni, rágógumizni és azt eldobni.
* Tilos a pálya területére üveget bevinni.
* Tilos a pálya területére kutyát, vagy más állatot bevinni.
* A pálya területére bemenni csak a kapun keresztül, illetve a teniszpálya felől kialakított ajtón szabad.
* A pálya és a pálya környékének tisztaságára ügyelni kell, szemetet eldobni tilos.
* A pályát mindenki csak saját felelősségére, a használati és tisztasági szabályok szigorú betartásával használhatja. A rongálás anyagi kártérítést vonhat maga után.
* A streetball pálya területén, vagy környezetében őrizetlenül hagyott értékekért, tárgyakért, felszerelésekért a pálya üzemeltetője felelősséget nem vállal.
* A pálya rendeltetésszerű használatát és a tisztasági szabályok betartását az üzemeltető jogosult ellenőrizni.
* A pálya használata közben keletkezett sérülésekért az üzemeltető felelősséget nem vállal.

**Nyitvatartási idő:**

Hétköznapokon:8.00 - 18.00 óra között előre egyeztetett időpontban

Hétvégén: 9.00 - 18.00óra között előre egyeztetett időpontban

Ünnepnapokon: ZÁRVA

**Használati díj:** 1.000.-Ft/óra/pálya

**Ingyenes használat:**

Tiszavasvári Város Önkormányzata 93/2017.(IV.27.) Kt. sz. határozata alapján a Tiszavasvári Sport Klub a Streetball pálya ingyenes használatára jogosult az alábbiak szerint:

Hétköznapokon: 8.00 - 16.00 óra között maximum 2 óra időtartamban,

mely éves szinten a 200 órát nem haladhatja meg, továbbá

Hétvégén

és tanítási szünetben: a Sportszervezet által igényelt időintervallumban,

kiemelten a kosárlabda sportághoz kötődő felkészítés

és rendezvények lebonyolítása céljából.

Tiszavasvári Város Önkormányzata ……/2019.(VIII…..) Kt. sz. határozata alapján a Tiszavasvári Sportegyesület Tenisz Szakosztálya a Teniszpálya ingyenes használatára jogosult:

Hetente: összesen 10 óra (maximum 2 óra/alkalom) időtartamban 3 éves időintervallumra. (2022. augusztus 31-ig)

**A pálya foglalása:** A Városi Kincstár sportkoordinátoránál

a használatot megelőzően legalább 12 órával

(távollétében: Sportcsarnok ügyelet: 30/753-9727)

E-mail: [sportcsarnok@varosikincstar.t-online.hu](mailto:sportcsarnok@varosikincstar.t-online.hu)

**Teniszpálya**

**használati szabályzata**

**Használati szabályok:**

* A pályát kizárólag előzetes bejelentkezés alapján lehet igénybe venni.
* A pálya kizárólag teniszjátékra használható.
* A pálya csak az arra alkalmas teniszcipőben, vagy egyéb sportcipőben és megfelelő ruházatban, rendeltetésének megfelelően használható. Utcai cipő használata tilos!
* A pálya felületét óvni kell a durva behatásoktól.
* Tilos a pályára kerékpárral, motorral és gépjárművel rámenni.
* A pálya területén és a pálya 5 méteres körzetében dohányozni, gyufát és cigarettát eldobni TILOS!
* Tilos a pálya területén enni, rágógumizni és azt eldobni.
* Tilos a pálya területére üveget bevinni.
* Tilos a pálya területére kutyát, vagy más állatot bevinni.
* A pálya területére bemenni kizárólag a kialakított ajtón szabad.
* A pálya és a pálya környékének tisztaságára ügyelni kell, szemetet eldobni tilos.
* A pályát mindenki csak saját felelősségére, a használati és tisztasági szabályok szigorú betartásával használhatja. A rongálás anyagi kártérítést vonhat maga után.
* A teniszpálya területén őrizetlenül hagyott értékekért, tárgyakért, felszerelésekért a pálya üzemeltetője felelősséget nem vállal.
* A pálya használata közben keletkezett sérülésekért az üzemeltető felelősséget nem vállal.

**Nyitvatartási idő:**

Hétköznapokon:8.00 - 22.00óra között előre egyeztetett időpontban

Hétvégén: 9.00 - 18.00óra között előre egyeztetett időpontban

Ünnepnapokon: ZÁRVA

**Pálya használati díj:**

Pályavilágítás nélkül (természetes fénynél): 1.000.-Ft/óra

Pályavilágítással: 1.500.-Ft/óra

**A pálya foglalása:** A Városi Kincstár sportkoordinátoránál

a használatot megelőzően legalább 12 órával

(távollétében: sportcsarnok ügyelet: 30/753-9729)

E-mail: [sportcsarnok@varosikincstar.t-online.hu](mailto:sportcsarnok@varosikincstar.t-online.hu)

**Pihenőhely**

**használati szabályzata**

**Használati szabályok:**

* A streetball és a teniszpálya között kialakított szabadtéri főzésre is alkalmas pihenőhelyet kizárólag előzetes bejelentkezés alapján lehet igénybe venni.
* A pihenőhely igénybe vehető baráti összejövetelek, céges rendezvények, sportolással összekötött szabadtéri főzés céljából. A területen 3 db kültéri ping-pong asztal is rendelkezésre áll.
* A pihenő területén és 5 méteres körzetében dohányozni, gyufát és cigarettát eldobni TILOS!
* A tűzgyújtás és a szabadtéri főzés kellékeit az igénybevevőnek kell biztosítania.
* A pihenő területén érvényes tűzgyújtási szabályok:
* A kerti grillezés és a tűzön történő sütés-főzés kizárólag a tűz állandó felügyelete mellett végezhető.
* A szabadban meggyújtott tüzet TILOS felügyelet nélkül hagyni és minden esetben gondoskodni kell megfelelő mennyiségű oltóanyagról.
  + Mindig legyen nálunk a tűz oltására alkalmas kézi szerszám, és csak akkora tüzet gyújtsunk, amekkorát folyamatosan felügyeletünk alatt tudunk tartani.
  + Tájékozódjunk a várható időjárásról, mert a szél kedvez a tűz gyors továbbterjedésének.
* A szabadtéri tűzgyújtás feltételeit az Országos Tűzvédelmi Szabályzat tartalmazza.
* Jogszabálytól eltérő vagy hatósági engedély hiányában végzett tűzgyújtási tevékenység tűzvédelmi bírságot von maga után.
* A területet elhagyni csak a tűz maradéktalan eloltását követően lehet.
* A pihenő területére kutyát, vagy más állatot bevinni csak előzetes egyeztetés és engedélyezés alapján szabad.
* A pihenő területére bemenni kizárólag a kapun keresztül, vagy a teniszpálya felől kialakított ajtón szabad.
* A pihenőhely használata közben keletkezett hulladékot az igénybevevő köteles elszállítani.
* A pihenőt mindenki csak saját felelősségére, a használati és tisztasági szabályok szigorú betartásával használhatja. A rongálás anyagi kártérítést vonhat maga után.
* A pihenőhely területén őrizetlenül hagyott értéktárgyakért, felszerelésekért a terület üzemeltetője felelősséget nem vállal.

**Nyitvatartási idő:** előzetes egyeztetés alapján

**Használati díj:**

Pihenőhely, szabadtéri főzőhely

és ping-pong asztalok: 3.000.-Ft/nap (alkalom)

Teljes terület (Pihenőhely, Streetball pálya és/

vagy Teniszpálya): 1.000.-Ft/fő,

de minimum 5.000.-Ft/nap (alkalom)

**Ingyenes használat:**

Tiszavasvári Város Önkormányzata ……/2019.(VIII…..) Kt. sz. határozata alapján a Tiszavasvári Sportegyesület Tenisz Szakosztálya a Pihenőhely ingyenes használatára jogosult évente 5 alkalommal 3 éves időintervallumra. (2022. augusztus 31-ig).

**A pihenőhely foglalása:** A Városi Kincstár sportkoordinátoránál

a használatot megelőzően legalább 12 órával

(távollétében: sportcsarnok ügyelet: 30/753-9729)

E-mail: [sportcsarnok@varosikincstar.t-online.hu](mailto:sportcsarnok@varosikincstar.t-online.hu)

A sportlétesítmények használati díjának befizetése *- szerződés eltérő rendelkezése hiányában -* a használatot megelőzően esedékes. A befizetés történhet számla alapján az üzemeltető részére történő átutalással, készpénzben az üzemeltető 4440 Tiszavasvári, Báthory u. 6. sz. alatti házipénztárába történő befizetéssel, illetve készpénzben, nyugta ellenében a sportkoordinátor részére történő megfizetéssel.