**ELŐTERJESZTÉS**

Tiszavasvári Város Önkormányzata Képviselő-testületének

2019. augusztus 29-én tartandó rendkívüli ülésére

#### Az előterjesztés tárgya: Az „Esély és Otthon - Mindkettő lehetséges” című pályázattal kapcsolatban megkötött vállalkozási szerződések módosítása

Mellékletek:

Az előterjesztés előadója: Szőke Zoltán polgármester

Az előterjesztés témafelelőse: Petruskáné dr. Legeza Tímea aljegyző

Az előterjesztés ügyiratszáma: TPH 32/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2019. augusztus 28.

##### Petruskáné dr. Legeza Tímea

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Petruskáné dr. Legeza Tímea

## ELŐTERJESZTÉS

### A Képviselő-testülethez

**Az EFOP-1.2.11-16-2017-00009 azonosító számú pályázattal kapcsolatban megkötött vállalkozási szerződések módosításáról**

Tisztelt Képviselő-testület!

Az önkormányzat által megvalósított, fenti azonosító számú, „Esély Otthon” pályázat keretében többek között 7 db önkormányzati bérlakás felújítása van folyamatban, melyek elvégzésére a helyi Csatipart Kft.-vel kötött vállalkozási szerződéseket az önkormányzat. A vállalkozási szerződések módosítására két alkalommal került sor, a teljesítési határidő, illetve a támogatás intenzitásának változása miatt.

**Jelenleg a vállalkozási szerződés módosítása az alábbiak miatt vált szükségessé:**

A Csatipart Kft. ügyvezetője 2019. 08. 13-án kelt „**Akadályközlés a vállalkozási szerződés teljesítési határidejének módosításához**” tárgyú levelében arról tájékoztatott, a **2019. augusztus 31-i teljesítési határidőre nem tudja vállalni a teljesítést.** A *Bercsényi utca 3. és Bocskai u. 77. szám alatti lakások* esetében az épületek felvizesedése miatt szükséges utólagos vízszigetelési munkálatok elvégzése miatt, a többi ingatlan esetében *pedig (Vasvári Pál u. 93. 2. és 3. lakás, Kossuth u. 2. szám 4. emeleti lakás, Károly Róbert u. 3. szám földszinti és emeleti lakások)* a megrendelt kazánok késedelmes kereskedői szállítása miatt.

**A szerződésmódosításra vonatkozó jogszabályi rendelkezés:**

Kbt. 141. § (4) A (2) bekezdésben szabályozott esetek mellett **a szerződés – a (6) bekezdésben foglalt feltételek vizsgálata nélkül – új közbeszerzési eljárás lefolytatása nélkül módosítható**, illetve módosulhat az alábbiak közül bármelyik esetben:

**…c) a következő feltételek együttes teljesülése esetén:**

ca) a módosítást olyan körülmények tették szükségessé, amelyeket az ajánlatkérő kellő gondossággal eljárva nem láthatott előre;

cb) a módosítás nem változtatja meg a szerződés általános jellegét;

cc) az ellenérték növekedése nem haladja meg az eredeti szerződés értékének 50 %-át. Ha egymást követő több olyan módosításra kerül sor, amelyek a ca) alpont szerinti több, egymással nem összefüggő körülmény miatt merültek fel, ez a korlátozás az egyes módosítások nettó értékére alkalmazandó. Az egymást követő módosítások nem célozhatják e rendelkezés megsértését.

**A Kbt 141. § (6) bekezdése alapján**: A (2) és **(4) bekezdésben szabályozott eseteken kívül**, a szerződés új közbeszerzési eljárás lefolytatása nélkül akkor módosítható, ha a módosítás nem lényeges. A szerződés módosítása lényeges, ha az eredeti szerződéses feltételektől lényegesen eltérő érdemi feltételeket határoz meg. A módosítást mindig lényegesnek kell tekinteni, ha

*a)* olyan feltételeket határoz meg, amelyek ha szerepeltek volna a szerződéskötést megelőző közbeszerzési eljárásban, az eredetileg részt vett ajánlattevőkön (részvételre jelentkezőkön) kívül más ajánlattevők (részvételre jelentkezők) részvételét vagy a nyertes ajánlat helyett másik ajánlat nyertességét lehetővé tették volna;

*b)* a módosítás a szerződés gazdasági egyensúlyát a nyertes ajánlattevő javára változtatja meg; vagy

*c)* a módosítás a szerződés tárgyát az eredeti szerződésben foglalt ajánlattevői kötelezettséghez képest jelentős új elemre terjeszti ki.

A Kbt. 141. § (7) bekezdése értelmében a (4) bekezdés a) pontja szerinti eset kivételével az **ajánlatkérő köteles a szerződés módosításáról** a külön jogszabályban meghatározott minta szerinti tartalommal **hirdetményt közzétenni.** Tekintettel arra, hogy a módosításra a 141. § (4) bekezdés c) pontja alapján került sor, így ebben az esetben **kötelező a hirdetmény közzététele**. Ezt a testületi döntést követően a közbeszerzési szakértő készíti majd el.

**A szerződés módosításának indokoltsága tekintetében az alábbi tájékoztatást adom:**

A jelenlegi **teljesítési határidő** – 2019. augusztus 31. napja – a **vállalkozó korábbi kérelme alapján**, a Képviselő-testület 2019. április 30-i döntésével **került meghatározásra**.

A közbeszerzési törvény a fentebb idézettek szerint a **Kbt. 141. § (4) bekezdése alapján teszi lehetővé.**

A vállalkozó indokai közül az **első, két lakást érintő esetben teljesülhet fenti feltétel**, miszerint a nagymértékű vizesedés szükségessé teszi utólagos vízszigetelési munkák elvégzését.

A **másik öt esetben megjelölt indok, mely szerint a vállalkozó nem tudja időben beszerezni a kazánt, álláspontom szerint a Kbt. fent idézett jogszabályhelyeivel nem áll összhangban,** hiszen ez a vállalkozó érdekkörében felmerülő olyan körülmény, amelyet neki kell megszervezni úgy, hogy a határidőben történő teljesítés biztosított legyen.

A **szerződések módosításáról hirdetményt kell közzétenni, amelynek a díja szerződésenként 100.000 forint költséget jelent.**

Fentiekre tekintettel javaslom, hogy a Képviselő-testület a ***Bercsényi utca 3. és Bocskai u. 77. szám alatti lakások* tekintetében fogadja el a teljesítési határidő módosítását**. A **többi lakás esetében** pedig (*Vasvári Pál u. 93. 2. és 3. lakás, Kossuth u. 2. szám 4. emeleti lakás, Károly Róbert u. 3. szám földszinti és emeleti lakások)* **nem javaslom a szerződések módosítását, tekintettel arra is, hogy a megjelölt indok a Kbt-vel nem összeegyeztethető.**

Kérem a Tisztelt Képviselő-testületet, hogy a mellékelt határozat-tervezetek alapján a vállalkozási szerződések módosításáról szíveskedjen döntést hozni.

Tiszavasvári, 2019. augusztus 28.

**Szőke Zoltán**

**polgármester**

**HATÁROZAT-TERVEZET I.**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**…./2019. (VIII.29.) Kt. számú**

**határozata**

**Az EFOP-1.2.11-16-2017-00009 azonosító számú pályázattal kapcsolatban megkötött vállalkozási szerződés módosításáról (Bercsényi utca 3.)**

Tiszavasvári Város Önkormányzata Képviselő-testülete „**Az EFOP-1.2.11-16-2017-00009 azonosító számú pályázattal kapcsolatban megkötött vállalkozási szerződés módosításáról (Bercsényi utca 3.)”** megnevezésű előterjesztéssel kapcsolatban az alábbi határozatot hozza:

1. **Kezdeményezi a Tiszavasvári Város Önkormányzata**, valamint a **Csatipart Kft.** (székhelye:4440 Tiszavasvári, Kinizsi u. 25/c.) között, **az EFOP-1.2.11-16-2017-00009 azonosító számú, „Esély és otthon - mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” elnevezésű** pályázati forrásból megvalósuló, **„Esély Otthon” bérlakások felújítása”** építési beruházás - **4440 Tiszavasvári Bercsényi utca 3. szám alatti teljesítési helyen történő** – megvalósítására kötött, 2019. január 11. napján kelt **vállalkozási szerződés közös megegyezéssel történő módosítását,** jelen határozat 1. mellékletét képező tartalommal.
2. Felhatalmazza a polgármestert a 1. pontban meghatározott módosító okirat aláírására.
3. Felkéri a polgármestert, hogy a döntésről értesítse a Csatipart Kft. ügyvezetőjét.

Felelős: Szőke Zoltán polgármester Határidő: azonnal

1.***melléklet a …/2019. (…..) Kt. sz. határozathoz***

**VÁLLALKOZÁSI SZERZŐDÉST MÓDOSÍTÓ OKIRAT**

**Mely létrejött egyrészről:**

**Név: Tiszavasvári Város Önkormányzata** (székhelye:4440 Tiszavasvári, Városháza tér 4. képviseli: Szőke Zoltán polgármester, mint megrendelő

(a továbbiakban: **Megrendelő**),

számlavezető pénzintézet: Magyar Államkincstár

bankszámlaszám: 10044001-00345277-00000017

adószám: 15732468-2-15

telefonszám: 06/42 520 500

faxszám: 06/42 275 000

e-mail cím: [tvonkph@tiszavasvari.hu](mailto:tvonkph@tiszavasvari.hu)

**másrészről : Név: Csatipart Kft.**

Székhelye: 4440 Tiszavasvári, Kinizsi u. 25/c.

képviseli: Osvai Viktor ügyvezető, mint vállalkozó

(a továbbiakban: **Vállalkozó**),

adószám: 22717010-2-15

számlaszám: 68700016-11120384-00000000

cégjegyzékszám: 15-09-076076

MKIK szám: 29A77069

telefonszám: 06/70-339-9138

faxszám: -

e-mail cím: csatipartkft@gmail.com

(a továbbiakban együtt: **„Felek”**) között az alulírott napon és helyen az alábbi feltételek mellett:

**I. Felek az EFOP-1.2.11-16-2017-00009 azonosító számú, „Esély és otthon - mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” elnevezésű** pályázati forrásból megvalósuló, **„Esély Otthon” bérlakások felújítása”** építési beruházás - **4440 Tiszavasvári Bercsényi utca 3. szám alatti teljesítési helyen történő** – megvalósítására 2019. január 11. napján **vállalkozási szerződést kötöttek.**

**II. Felek megállapodnak abban, hogy a közöttük 2019. január 11. napján létrejött vállalkozási szerződés III. pontját az alábbiak szerint módosítják:**

**„V. A teljesítés határideje: 2019. szeptember 30.”**

1. Felek rögzítik, hogy a Vállalkozási Szerződés jelen módosítással nem érintett részei változatlan tartalommal továbbra is érvényben és hatályban maradnak.
2. Jelen Vállalkozási Szerződést módosító okiratot Tiszavasvári Város Önkormányzata Képviselő-testülete a …/2019. (…...) sz. határozattal jóváhagyta és feljogosította Tiszavasvári Város Önkormányzata Polgármesterét jelen módosító okirat aláírására.
3. Jelen szerződés 4 oldalból áll, négy darab eredeti példányban készült, amelyből kettő példány Megrendelőt, kettő példány a Vállalkozót illeti.
4. Jelen szerződést a felek az elolvasást követő együttes közös értelmezés után, mint akaratukkal és üzleti érdekeikkel mindenben megegyezőt jóváhagyólag aláírják.

Tiszavasvári, 2019. ………………………..

………………………………… …….……………………

**Szőke Zoltán Osvai Viktor**

**Tiszavasvári Város Önkormányzata Csatipart Kft.**

**polgármester ügyvezető**

**HATÁROZAT-TERVEZET II.**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**…./2019. (VIII.29.) Kt. számú**

**határozata**

**Az EFOP-1.2.11-16-2017-00009 azonosító számú pályázattal kapcsolatban megkötött vállalkozási szerződés módosításáról (Bocskai utca 77.)**

Tiszavasvári Város Önkormányzata Képviselő-testülete „**Az EFOP-1.2.11-16-2017-00009 azonosító számú pályázattal kapcsolatban megkötött vállalkozási szerződés módosításáról (Bocskai utca 77.)”** megnevezésű előterjesztéssel kapcsolatban az alábbi határozatot hozza:

1. **Kezdeményezi a Tiszavasvári Város Önkormányzata**, valamint a **Csatipart Kft.** (székhelye:4440 Tiszavasvári, Kinizsi u. 25/c.) között, **az EFOP-1.2.11-16-2017-00009 azonosító számú, „Esély és otthon - mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” elnevezésű** pályázati forrásból megvalósuló, **„Esély Otthon” bérlakások felújítása”** építési beruházás - **4440 Tiszavasvári Bocskai utca 77. szám alatti teljesítési helyen történő** – megvalósítására kötött, 2019. január 11. napján kelt **vállalkozási szerződés közös megegyezéssel történő módosítását,** jelen határozat 1. mellékletét képező tartalommal.
2. Felhatalmazza a polgármestert a 1. pontban meghatározott módosító okirat aláírására.
3. Felkéri a polgármestert, hogy a döntésről értesítse a Csatipart Kft. ügyvezetőjét.

Felelős: Szőke Zoltán polgármester Határidő: azonnal

1.***melléklet a …/2019. (…..) Kt. sz. határozathoz***

**VÁLLALKOZÁSI SZERZŐDÉST MÓDOSÍTÓ OKIRAT**

**Mely létrejött egyrészről:**

**Név: Tiszavasvári Város Önkormányzata** (székhelye:4440 Tiszavasvári, Városháza tér 4. képviseli: Szőke Zoltán polgármester, mint megrendelő

(a továbbiakban: **Megrendelő**),

számlavezető pénzintézet: Magyar Államkincstár

bankszámlaszám: 10044001-00345277-00000017

adószám: 15732468-2-15

telefonszám: 06/42 520 500

faxszám: 06/42 275 000

e-mail cím: [tvonkph@tiszavasvari.hu](mailto:tvonkph@tiszavasvari.hu)

**másrészről : Név: Csatipart Kft.**

Székhelye: 4440 Tiszavasvári, Kinizsi u. 25/c.

képviseli: Osvai Viktor ügyvezető, mint vállalkozó

(a továbbiakban: **Vállalkozó**),

adószám: 22717010-2-15

számlaszám: 68700016-11120384-00000000

cégjegyzékszám: 15-09-076076

MKIK szám: 29A77069

telefonszám: 06/70-339-9138

faxszám: -

e-mail cím: csatipartkft@gmail.com

(a továbbiakban együtt: **„Felek”**) között az alulírott napon és helyen az alábbi feltételek mellett:

**I. Felek az EFOP-1.2.11-16-2017-00009 azonosító számú, „Esély és otthon - mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” elnevezésű** pályázati forrásból megvalósuló, **„Esély Otthon” bérlakások felújítása”** építési beruházás - **4440 Tiszavasvári Bocskai utca 77. szám alatti teljesítési helyen történő** – megvalósítására 2019. január 11. napján **vállalkozási szerződést kötöttek.**

**II. Felek megállapodnak abban, hogy a közöttük 2019. január 11. napján létrejött vállalkozási szerződés III. pontját az alábbiak szerint módosítják:**

**„V. A teljesítés határideje: 2019. szeptember 30.”**

1. Felek rögzítik, hogy a Vállalkozási Szerződés jelen módosítással nem érintett részei változatlan tartalommal továbbra is érvényben és hatályban maradnak.
2. Jelen Vállalkozási Szerződést módosító okiratot Tiszavasvári Város Önkormányzata Képviselő-testülete a …/2019. (…...) sz. határozattal jóváhagyta és feljogosította Tiszavasvári Város Önkormányzata Polgármesterét jelen módosító okirat aláírására.
3. Jelen szerződés 4 oldalból áll, négy darab eredeti példányban készült, amelyből kettő példány Megrendelőt, kettő példány a Vállalkozót illeti.
4. Jelen szerződést a felek az elolvasást követő együttes közös értelmezés után, mint akaratukkal és üzleti érdekeikkel mindenben megegyezőt jóváhagyólag aláírják.

Tiszavasvári, 2019. ………………………..

………………………………… …….……………………

**Szőke Zoltán Osvai Viktor**

**Tiszavasvári Város Önkormányzata Csatipart Kft.**

**polgármester ügyvezető**

**HATÁROZAT-TERVEZET III.**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**…./2019. (VIII.29.) Kt. számú**

**határozata**

**Az EFOP-1.2.11-16-2017-00009 azonosító számú pályázattal kapcsolatban megkötött vállalkozási szerződések módosításáról** (*Vasvári Pál u. 93. 2. és 3. lakás, Kossuth u. 2. szám 4. emeleti lakás, Károly Róbert u. 3. szám földszinti és emeleti lakások*)

Tiszavasvári Város Önkormányzata Képviselő-testülete „**Az EFOP-1.2.11-16-2017-00009 azonosító számú pályázattal kapcsolatban megkötött vállalkozási szerződés módosításáról** (*Vasvári Pál u. 93. 2. és 3. lakás, Kossuth u. 2. szám 4. emeleti lakás, Károly Róbert u. 3. szám földszinti és emeleti lakások*)**”** megnevezésű előterjesztéssel kapcsolatban az alábbi határozatot hozza:

1. **A Tiszavasvári Város Önkormányzata**, valamint a **Csatipart Kft.** (székhelye:4440 Tiszavasvári, Kinizsi u. 25/c.) között, **az EFOP-1.2.11-16-2017-00009 azonosító számú, „Esély és otthon - mindkettő lehetséges! Komplex beavatkozások megvalósítása a fiatalok elvándorlásának csökkentése érdekében Tiszavasváriban” elnevezésű** pályázati forrásból megvalósuló, **„Esély Otthon” bérlakások felújítása”** építési beruházás - **4440 Tiszavasvári,** *Vasvári Pál u. 93. 2. és 3. lakás, Kossuth u. 2. szám 4. emeleti lakás, Károly Róbert u. 3. szám földszinti és emeleti lakások* **szám alatti teljesítési helyen történő** – megvalósítására kötött, 2019. január 11. napján kelt **vállalkozási szerződéseket nem kívánja közös megegyezéssel módosítani.**
2. Felkéri a polgármestert, hogy a döntésről értesítse a Csatipart Kft. ügyvezetőjét.

Felelős: Szőke Zoltán polgármester Határidő: azonnal