**ELŐTERJESZTÉS**

**Tiszavasvári Város Önkormányzata Képviselő-testületének**

**2019. augusztus 29-én**

**tartandó rendkívüli képviselő-testületi ülésére**

**Az előterjesztés tárgya**: **az SSB Megyei Terület- és Gazdaságfejlesztési Holding Nonprofit Korlátolt Felelősségű Társaság létrehozásáról, a társaság törzstőkéjének apport útján történő felemeléséről és újabb pénzbeli vagyoni hozzájárulás szolgáltatásával történő tőkeemelésről**

**Iktatószám:** TPH/9122-2/2019

**Melléklet**: 1 db tájékoztató levél az Sz-Sz-B Megyei Szilárdhulladék-gazdálkodási Társulástól

**Az előterjesztés előadója**: Szőke Zoltán polgármester

**Az előterjesztés témafelelőse**: Gazdagné dr. Tóth Marianna Önkormányzati és jogi osztályvezető

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2019. augusztus 21.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**ELŐTERJESZTÉS**

* **a Képviselő-testülethez –**

**Az SSB Megyei Terület- és Gazdaságfejlesztési Holding Nonprofit Korlátolt Felelősségű Társaság létrehozásáról, a társaság törzstőkéjének apport útján történő felemeléséről és újabb pénzbeli vagyoni hozzájárulás szolgáltatásával történő tőkeemelésről**

**Tisztelt Képviselő-testület!**

A Szabolcs-Szatmár-Bereg Megyei Szilárdhulladék-gazdálkodási Társulás elnöke az előterjesztés 1. mellékletét képező levéllel fordult hozzám, melyben vállalatcsoport létrehozására irányuló szándékát jelezte. A Társulás tulajdonában lévő SZSZBMFÜ Nonprofit Kft. és a megyei önkormányzat tulajdonában lévő Kölcsey Televízió Műsorszolgáltató Nonprofit Kft. esetében is szerkezetátalakítás vált szükségessé, ennek megoldására vállaltcsoport létrehozását kezdeményezik.

A vállalatcsoport uralkodó tagja egy új nonprofit kft. (SSB Megyei Terület- és Gazdaságfejlesztési Holding Nonprofit Korlátolt Felelősségű Társaság) lenne, az SZSZBMFÜ Nonprofit Kft. és a Kölcsey Nonprofit Kft. a vállaltcsoport két tagjaként működne tovább. Az újonnan létrejövő Kft.-be a megyei önkormányzat a Kölcsey Nonprofit Kft. 80%-os, a Társulás az SZSZBMFÜ Nonprofit Kft. 100%-os üzletrészét apportálná, majd tőkeemelés válna szükségessé.

Önkormányzatunk tagja a 2006-ban megalakult Szabolcs-Szatmár-Bereg Megyei Szilárdhulladék-gazdálkodási Társulásnak, ezért szükséges a képviselő-testületnek meghozni a Társulás által javasolt döntéseket.

Három döntésről kell határozni: az új társaság létrehozásáról, az üzletrész apportálásáról, a tőkeemelésről.

A Társulás javaslata az alábbiakat tartalmazza:

**„Tisztelt Képviselő-testület!**

1. Javaslom, hogy a Szabolcs-Szatmár-Bereg Megyei Szilárdhulladék-gazdálkodási Társulás, melynek önkormányzatunk is tagja alapítson egy nonprofit korlátolt felelősségű társaságot a Szabolcs-Szatmár-Bereg Megyei Önkormányzattal 3.000.000, - Ft összegű törzstőkével SSB Megyei Terület- és Gazdaságfejlesztési Holding Nonprofit Korlátolt Felelősségű Társaság néven, 4400 Nyíregyháza, Benczúr tér 7. székhelyen.
2. Javaslom továbbá, hogy a Szabolcs-Szatmár-Bereg Megyei Szilárdhulladék-gazdálkodási Társulás, illetve a Szabolcs-Szatmár-Bereg Megyei Önkormányzat, mint tagok a társaság cégbírósági bejegyzése napjával emeljék fel a társaság 3.000.000,- Ft összegű törzstőkéjét új törzsbetétek szolgáltatásával, olyan módon, hogy nem pénzbeli hozzájárulásként (apportként):

* a Szabolcs-Szatmár-Bereg Megyei Önkormányzat a "KÖLCSEY" Televízió Műsorszolgáltató Nonprofit Korlátolt Felelősségű Társaságban (székhely: 4400 Nyíregyháza, Hősök tere 5., cégjegyzékszám: 15-09-074463) fennálló, 4.000.000,- Ft (azaz négymillió forint) névértékű, a társaságban 80% részesedést biztosító üzletrészét,
* a Szabolcs-Szatmár-Bereg Megyei Szilárdhulladék-gazdálkodási Társulás az SZSZBMFÜ Szabolcs-Szatmár-Bereg Megyei Területfejlesztési és Környezetgazdálkodási Ügynökség Nonprofit Korlátolt Felelősségű Társaságban (székhely: 4400 Nyíregyháza, Benczúr tér 7., cégjegyzékszám: 15-09-073749, továbbiakban: Társaság) fennálló 75.000.000,- Ft (azaz hetvenötmillió forint) névértékű, a társaságban 100% részesedést biztosító üzletrészét szolgáltatja.

1. Javaslom továbbá, hogy az apporttal történő tőkeemelés cégbírósági bejegyzése napjával a Szabolcs-Szatmár-Bereg Megyei Szilárdhulladék-gazdálkodási Társulás emelje fel a társaság tőkéjét, olyan módon, hogy pénzbeli hozzájárulásként a Szabolcs-Szatmár-Bereg Megyei Szilárdhulladék-gazdálkodási Társulás az előterjesztésben szereplő összeget bocsássa a Társaság rendelkezésére.”

Magyarország helyi önkormányzatairól szóló 2011. évi CLXXXIX tv. 42.§-a értelmében az SSB Megyei Terület- és Gazdaságfejlesztési Holding Nonprofit Korlátolt Felelősségű Társaság létrehozásához (1. határozat-tervezet) minősített többség szükséges.


Kérem a testületet az előterjesztés megtárgyalására, a határozat-tervezetek elfogadására!

Tiszavasvári, 2019. augusztus 21.

**Szőke Zoltán**

**polgármester**

**előterjesztés 1. melléklete**



**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2019. (VIII…...) Kt. számú**

**Határozata**

**Az SSB Megyei Terület- és Gazdaságfejlesztési Holding Nonprofit Korlátolt Felelősségű Társaság létrehozásáról**

Tiszavasvári Város Önkormányzata Képviselő-testülete az SSB Megyei Terület- és Gazdaságfejlesztési Holding Nonprofit Korlátolt Felelősségű Társaság létrehozásáról, a társaság törzstőkéjének apport útján történő felemeléséről és újabb pénzbeli vagyoni hozzájárulás szolgáltatásával történő tőkeemelésről szóló előterjesztést megtárgyalta és az alábbi határozatot hozza:

1. Tiszavasvári Város Önkormányzata, mint a Szabolcs-Szatmár-Bereg Megyei Szilárdhulladék-gazdálkodási Társulás tagja képviseletében úgy határoz, hogy az SSB Megyei Terület- és Gazdaságfejlesztési Holding Nonprofit Korlátolt Felelősségű Társaság néven 4400 Nyíregyháza, Benczúr tér 7. székhellyel korlátolt felelősségű társaságot (továbbiakban: Társaság) alapít a Szabolcs-Szatmár-Bereg Megyei Önkormányzattal együtt.
2. Dönt továbbá arról, hogy a Társaság törzstőkéje 3.000.000,- Ft, amely teljes egészében készpénzből áll, felkéri a Társulás elnökét, hogy gondoskodjon a társasági szerződés aláírását követően a szükséges összegnek a Társaság rendelkezésére bocsátásáról.
3. A Képviselő-testület felhatalmazza a Társulás elnökét, hogy a Társaság cégbejegyzési eljárásában az illetékes cégbíróság esetleges hiánypótlási felhívása esetén a Szabolcs-Szatmár-Bereg Megyei Szilárdhulladék-gazdálkodási Társulás hatáskörébe tartozó hiánypótlási tárgykörben önálló döntést hozzon.
4. Felkéri a polgármestert a testület döntéséről tájékoztassa a Társulás elnökét.

**Határidő**: azonnal **Felelős**: 1.,2.,3. pont esetén Seszták Oszkár elnök

4. pont esetén Szőke Zoltán polgármester

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2019. (VIII…...) Kt. számú**

**Határozata**

**Az SSB Megyei Terület- és Gazdaságfejlesztési Holding Nonprofit Korlátolt Felelősségű Társaság törzstőkéjének apport útján történő felemeléséről**

Tiszavasvári Város Önkormányzata Képviselő-testülete az SSB Megyei Terület- és Gazdaságfejlesztési Holding Nonprofit Korlátolt Felelősségű Társaság létrehozásáról, a társaság törzstőkéjének apport útján történő felemeléséről és újabb pénzbeli vagyoni hozzájárulás szolgáltatásával történő tőkeemelésről szóló előterjesztést megtárgyalta és az alábbi határozatot hozza:

1. Tiszavasvári Város Önkormányzata, mint a Szabolcs-Szatmár-Bereg Megyei Szilárdhulladék-gazdálkodási Társulás tagja képviseletében úgy dönt, hogy felemeli a Társaság 3.000.000,- Ft összegű törzstőkéjét új törzsbetét teljesítésével a társaság cégbírósági bejegyzése napjával. A tőkeemelés oly módon kerül végrehajtásra, hogy nem pénzbeli vagyoni hozzájárulás tárgyaként a társaságba üzletrész apportként rendelkezésre bocsájtja a Szabolcs-Szatmár-Bereg Megyei Szilárdhulladék-gazdálkodási Társulásnak az SZSZBMFÜ Szabolcs-Szatmár-Bereg Megyei Területfejlesztési és Környezetgazdálkodási Ügynökség Nonprofit Korlátolt Felelősségű Társaságban (székhely: 4400 Nyíregyháza, Benczúr tér 7., cégjegyzékszám: 15-09-073749, továbbiakban: Társaság) fennálló 75.000.000,- Ft (azaz hetvenötmillió forint) névértékű, a társaságban 100% részesedést biztosító üzletrészét.
2. A Képviselő-testület az önkormányzat, mint a Szabolcs-Szatmár-Bereg Megyei Szilárdhulladék-gazdálkodási Társulás tagja képviseletében úgy dönt, hogy a társaság cégbírósági bejegyzése napjával a nem pénzbeli vagyoni hozzájárulás tárgyát képező üzletrészt apport jogcímen átruházza a Társaságra. Egyúttal felhatalmazza a Társulás elnökét az apportálással történő üzletrész átruházási szerződés aláírására, a törzstőkeemeléssel kapcsolatos valamennyi szükséges intézkedés, jognyilatkozat megtételére, illetve az ehhez szükséges okiratok aláírására, továbbá felkéri, hogy gondoskodjon a változások cégbírósági bejegyzéséről.
3. Felkéri a polgármestert a testület döntéséről tájékoztassa a Társulás elnökét.

**Határidő**: azonnal **Felelős**: 1.,2. pont esetén Seszták Oszkár elnök

3. pont esetén Szőke Zoltán polgármester

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2019. (VIII…...) Kt. számú**

**Határozata**

**Az SSB Megyei Terület- és Gazdaságfejlesztési Holding Nonprofit Korlátolt Felelősségű Társaság újabb pénzbeli vagyoni hozzájárulás szolgáltatásával történő tőkeemelésről**

Tiszavasvári Város Önkormányzata Képviselő-testülete az SSB Megyei Terület- és Gazdaságfejlesztési Holding Nonprofit Korlátolt Felelősségű Társaság létrehozásáról, a társaság törzstőkéjének apport útján történő felemeléséről és újabb pénzbeli vagyoni hozzájárulás szolgáltatásával történő tőkeemelésről szóló előterjesztést megtárgyalta és az alábbi határozatot hozza:

1. Tiszavasvári Város Önkormányzata, mint a Szabolcs-Szatmár-Bereg Megyei Szilárdhulladék-gazdálkodási Társulás tagja képviseletében úgy dönt, hogy felemeli a társaság tőkéjét új törzsbetét teljesítésével az apporttal történő törzstőkeemelés cégbírósági bejegyzése napjával. A tőkeemelés oly módon kerül végrehajtásra, hogy a Társaság tőkéje pénzbeli vagyoni hozzájárulás szolgáltatásával a Szabolcs-Szatmár-Bereg Megyei Szilárdhulladék-gazdálkodási Társulás előterjesztésében szereplő pénzösszeggel kerül felemelésre.
2. A pénzbeli hozzájárulás rendelkezésre bocsátásának ideje az apporttal történő törzstőkeemelés cégbírósági bejegyzése napja.
3. A Képviselő-testület az önkormányzat, mint a Szabolcs-Szatmár-Bereg Megyei Szilárdhulladék-gazdálkodási Társulás tagja képviseletében egyúttal felhatalmazza a Társulás elnökét a tőkeemeléssel kapcsolatos valamennyi szükséges intézkedés, jognyilatkozat megtételére, illetve az ehhez szükséges okiratok aláírására, továbbá felkéri, hogy gondoskodjon a változások cégbírósági bejegyzéséről.
4. Felkéri a polgármestert a testület döntéséről tájékoztassa a Társulás elnökét.

**Határidő**: azonnal **Felelős**: 1.,2.,3.pont esetén Seszták Oszkár elnök

4. pont esetén Szőke Zoltán polgármester